Падчас размовы з Дзмітрыем Кучуком да яго неаднаразова, як і да іншых дарослых, падбягалі з пытаннямі дзеці. І на многія з іх вопытны кіраўнік адказваў нават “спіной”, звяртаючыся па імені да свайго “алімпійца”. “З гэтымі дзецьмі мы працуем на працягу ўсяго года, добра ведаем кожнага, беспамылкова адрозніваем па голасу, іншых манерах і прывычках”, — з усмешкай патлумачыў ён для нас.